SOLIQ HISOBOTINING ShAKLLARINI TASDIQLASh TO‘G‘RISIDA

O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunining 7-moddasiga muvofiq qaror qilamiz:
 1. Quyidagi soliq hisobotining shakllari tasdiqlansin:
 yuridik shaxslardan olinadigan foyda solig‘i bo‘yicha 1-ilovaga muvofiq;
 jismoniy shaxslardan olinadigan daromad solig‘i bo‘yicha 2-ilovaga muvofiq;
 qo‘shilgan qiymat solig‘i bo‘yicha 3-ilovaga muvofiq;
 aksiz solig‘i bo‘yicha 4-ilovaga muvofiq;
 yer qa’ridan foydalanganlik uchun soliq va tijoratbop topilma bonusi bo‘yicha 5-ilovaga muvofiq;
 suv resurslaridan foydalanganlik uchun soliq bo‘yicha 6-ilovaga muvofiq;
 yuridik shaxslarning mol-mulkiga solinadigan soliq bo‘yicha 7-ilovaga muvofiq;
 yuridik shaxslardan olinadigan yer solig‘i bo‘yicha 8-ilovaga muvofiq;
 obodonlashtirish va ijtimoiy infratuzilmani rivojlantirish solig‘i bo‘yicha 9-ilovaga muvofiq;
 jismoniy shaxslardan transport vositalariga benzin, dizel yonilg‘isi va gaz ishlatganlik uchun olinadigan soliq bo‘yicha 10-ilovaga muvofiq;
 yagona ijtimoiy to‘lov, fuqarolarning sug‘urta badallari va budjetdan tashqari Pensiya jamg‘armasiga majburiy ajratmalar bo‘yicha 11-ilovaga muvofiq;
 Respublika yo‘l jamg‘armasiga majburiy ajratmalar bo‘yicha 12-ilovaga muvofiq;
 budjetdan tashqari Ta’lim muassasalarini rekonstruksiya qilish, mukammal ta’mirlash va jihozlash jamg‘armasiga majburiy ajratmalar bo‘yicha 13-ilovaga muvofiq;
 davlat boji bo‘yicha 14-ilovaga muvofiq;
 yagona soliq to‘lovi bo‘yicha 15-ilovaga muvofiq;
 yagona yer solig‘i bo‘yicha 16-ilovaga muvofiq;
 qat’iy belgilangan soliq bo‘yicha 17-ilovaga muvofiq;
 bozorlar bo‘yicha 18-ilovaga muvofiq; 
 tovarlarning ayrim turlari bilan chakana savdo qilish va ayrim turdagi xizmatlar ko‘rsatish huquqi uchun yig‘imlar bo‘yicha 19-ilovaga muvofiq. 
 2. 2007-yil uchun soliq va majburiy to‘lovlar bo‘yicha hisob-kitoblar 2007-yilda amalda bo‘lgan tartib va shakllarda taqdim etiladi.
 3. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgach kuchga kiradi.